[{"text_idx": "#000005", "text": "Tua\u2019r diwedd mae ochor \u2018anifeilaidd\u2019 un cymeriad yn ei feddiannu ac yn sydyn reit mae chware\u2019n troi\u2019n chwerw ac mae pethau yn mynd rhy bell.."}, {"text_idx": "#000009", "text": "Dyna lle ro\u2019n i\u2019n arnofio am ddyddiau ar gwmwl rhif 9, newydd ddychwelyd o Efrog Newydd ac yn dyheu am fynd no\u0302l, pan laniodd yr albwm Brecwast Astronot drwy\u2019r post. A minnau di bod yn chwarae cyfuniad o High Violet gan The National a\u2019r Treya Quartet yn ddi-dor ers dod no\u0302l \u2013 yn dychmygu bo fi dal rhywle rhwng Bedford Ave yn Brooklyn a siop lyfrau Rizzoli ar West 57th \u2013 roedd hi\u2019n hen bryd i mi ddychwelyd i\u2019r ddaear, a diolch i Geraint Jarman ce\u0302s y comedown melysaf erioed i realaeth y Rhath."}, {"text_idx": "#000011", "text": "Y mae\u2019r casgliad hwn yn cynrhychioli cam yn o\u0302l o\u2019r dylanwadau reggae a dub fu\u2019n llywodraethu gwaith Jarman dros y degawd a mwy diwetha gan greu naws cyfarwydd, cynnes a chartrefol diolch i griw o gerddorion sy\u2019n rhan o\u2019i deulu estynedig, ac yn artistiaid y mae gan y dyn ei hun yn amlwg barch anferthol tuag atynt."}, {"text_idx": "#000023", "text": "Cydweithiad a\u0302 cherddor unigryw o Frasil, Tony Da Gatorra, yw\u2019r albwm newydd hon. Mae Gatorra wedi dyfeisio teclyn gita\u0302r/peiriant drwm lloerig o\u2019r enw y \u2018Gatorra\u2019, ac mae\u2019r ddau wedi creu casgliad o ganeuon yma sydd heb os yn cynrychioli gwaith mwya out there Gruff Rhys."}, {"text_idx": "#000024", "text": "Mai rhai wedi disgrifio\u2019r record hon fel electronica, ond er bod peiriant drwm y Gatorra a chydig o synau electroneg eu naws i\u2019w clywed yn y cefndir, mae nhw\u2019n cael eu boddi rhan fwya o\u2019r amser gan ton ar o\u0302l ton o gitars swnllyd, wyrgamus sy\u2019n rhoi teimlad bowld ac arbrofol i\u2019r gwaith. Yn wir, mae\u2019r trac agoriadol \u2018O Que Tu Tem\u2019 yn swnio mwy fel synth-pync y band Suicide o Efrog Newydd, neu synau diwydiannol Cabaret Voltaire. Mae Da Gatorra yn swnio\u2019n dywyll a brawychus: dau air Portiwgaleg o\u2019n i\u2019n medru deallt oedd \u2018capitalista\u2019 a \u2018mercenarios\u2019."}, {"text_idx": "#000025", "text": "Na, tydi\u2019r albym hon ddim yn hawdd gwrando arno ar y cyfan (heblaw efallai ar un neu ddau o\u2019r tracs ble mae Gruff yn canu ac mae pethau\u2019n nesa\u0301u at pop/harmoni). Ond mae yn record uffernol o ddifyrrus, yn llawn hwyl a rhyddid sonig \u2013 weithiau\u2019n swnio fel Bill a Ted yn jamio yn eu garej, ac ar adegau eraill yn fy atgoffa o vibe chwareus The Whitey Album gan Sonic Youth. Dydi The Terror Of Cosmic Loneliness ddim yn mynd i apelio i holl ffans Gruff Rhys a\u2019r Super Furry Animals, ond efallai dyna\u2019r pwynt \u2013 gwneud rhywbeth hollol gwahanol ac annisgwyl."}, {"text_idx": "#000030", "text": "BTS yn dod a'u themau tywyll i bop De Corea"}, {"text_idx": "#000033", "text": "Pang! Antur cerddoriaeth Gruff Rhys"}, {"text_idx": "#000037", "text": "Dinas y digwyddiadau - dinas di enaid"}]